باش ناظیر بینا‌لی ییل‌دیریم، ترورو اؤلکه گوندمین‌دن چیخارا‌جاق‌لارینی سؤیله‌دی.
ایزمیرده سیویل تشکیلات‌لاری نماینده‌لری ایله بیر آرایا گلن ییل‌دیریم، (شرق و جنوب-شرقی بؤلگه‌لریندکی) عملیات‌لارین ترور بیتنه قدر داوام ائده‌جگینی قید ائتدی.
ترور عملیات‌لارینی بیتمه‌سی اوچون بعضی شرط‌لرین یئرینه گلمه‌سی لازیم اولدوغونو وورغولایان ایلدیریم؛
"بیر، بو قاتیل ترور تشکیلاتی نه زامان وطنداش‌لاری، یاش‌لی‌لاری، گنج‌لری گؤزو قیرپما‌دان اؤلدورمک‌دن ایمتیناع ائتسه، نه زامان عسگره، پولیسه، ژاندارمایا، قوروجویا سلاح یؤنلندیرمه اونلاری شهید ائتمک‌دن ایمتیناع ائتسه، نه زامان آنادولو تورپاق‌لاری‌نین هر کؤشه‌سینده وطنداشیمیزین دینج‌لیک و گوون ایچینده یاشاماسی نه زامان تام اولا‌راق مومکون اولسا او زامان بو عملیات‌لار بیتر. حل، ترور تشکیلاتی‌نین میللتله دولت آراسین‌دان رد ائتمه‌سی‌دیر. " ایفاده‌لرینی ایستیفاده ائتدی.
ایزمیر ایله علاقه‌دار پروژه‌لریندن ده بحث ائدن ایلدیریم، شهره سرعت‌لی قاتارین 2019ا قدر گتیریله‌جگینی سؤیله‌دی.
باش ناظیر ییل‌دیریم، نقلیات موضوعسوندا ایزمیره ائده‌جک‌لری یاتیرمین دگری‌نین ایری‌لی خیردا‌لی 53 اؤلکه‌نین بیر ایللیک غیری صافی گلیرین‌دن بؤیوک اولاجاغینی دا ایفاده ائتدی.
